钦定古今图书集成/明伦汇编/氏族典/第267卷 > 王侁
## 钦定古今图书集成/明伦汇编/氏族典/第267卷 > 王侁

按《宋史王侁传》：“侁字秘权，开封浚仪人。父朴，周枢密
使，侁以父任为太仆寺丞。朴卒，世宗幸其第，召见诸
孤，以侁为东头供奉官。开宝中，征江南，命侁帅师戍
桐城。金陵平，加阁门祗候。太平兴国初，预讨梅山洞
蛮。四年，从征太原，以侁护阳曲、塌地、石岭关诸屯。晋
阳平，留为岚宪巡检。九年，代还，迁西上阁门使。王师”
北征，命为并州驻泊都监，又为云、应等州兵马都监。
侁性刚愎，以语激杨业，业因力战陷于阵，侁坐除名，
配隶金州。淳化五年，召还，卒。